huwag kayong masindak, hindi kayo maaano: ang mga baril na iyan ay unti unting itatago sa ilang bahay, at pagkatapos ay gagawa ng pagsisiyasat at marami ang ibinibilanggo. marami tayong kikitain sa paglakad na makawala ang mga napipiit. batid na ninyo? si quiroga ay alinlangan; takot siya sa mga armas. sa kaniyang mesa ay mayroon siyang isang rebolber na walang punlo na hindi niya hinihipo kailan man kundi lilingon munang nakapikit ang mata. kung hindi ninyo magagawa ay hahanap ako ng iba, ngunit kailangan ko kung gayon ang aking siyam na libong piso upang padulasin ang mga kamay at ipikit ang mga mata. ang sa huliy sabi ni quiroga ngunit huli ba malami tao? utos lekisa, ha? nang bumalik sa kabahayan si quiroga at si simoun ay natagpuan ang mga galing sa paghapon na nangagtatalo: pinatabil ng champagne ang mga dila at nagpapagalaw sa mga utak ng ulo. nangag uusapang walang kakimikimi. sa isang pulutong na may maraming kawani, ilang babai at si .